Македонска Славинија - Википедија

# Македонска Славинија

### Од Википедија, слободна енциклопедија

    Оваа статија се однесува на кралството Македонска Славинија. За регионот во централна-северна Европа видете Славинија.

Македонска Славинија е првата држава на македонските Словени и воопшто, прва словенска држава во светот, создадена во 7 век. Таа настанала со здружување на македонските склавинии - кнежевства: Драговити, Сагудати, Берзити, Ринхини, Струмјани, Смолјани и други. Под поимот Словени во Македонија се подразбирале сите жители на Македонија, Словените и античкото македонско население.

## [уреди] Опис

Повеќе византиски хроничари даваат опис на Славинија и ја спомнуваат во своите хроники. Византискиот хроничар Теофанес Конфесор опишува настан кога Византија организирала поход против државите Бугарија и Славинија [1]. Македонската Славинија била напаѓана како од Византија, така и од Бугарија. Георги Монах зборува за пакоста на бугарскиот хан Пресијан што ја направил врз Славинија, кога Тома Славјанинот кренал бунт против Византија, таа ги замолила Бугарите да го задушат бунтот на Македонската Славинија; „реки крв“ потекле од убиствата на Бугарите што ги извршиле врз жителите на Македонска Славинија, известува средновековниот хронист Георги Монах.

## [уреди] Натписи

Во Егејска Македонија, во градот Филипи, пронајден е запис на бугарскиот Пресијан од 837, кој гласи: „Пресијан од Бога владетел на многу болгари, го испрати кавханот Исбул после давањето на војска нему и на боилот Коловур против Смолјаните. [2]

На друг средновековен бугарски споменик, напишан на варовна плоча од 9 век, стои: Хан Омуртаг ја поведе својата војска против словените ...да ги уништи словените и да не можат да се оправат се додека постои сонцето и тече реката Тича. [3]

## [уреди] Владетели

На чело на Македонската Славинија познати се 2 крала, крал Хацон и крал Пребонд кои носеле латинска титула rex. Нивните имиња се латински, што може да укажува на фактот дека потекнувале од античкото македонско население кое било романизирано за време на римската окупација на Македонија.

## [уреди] Извори

1. ↑ Теофанес, Хронографија, уредена од Каролус де Боор (Лајпциг, 1883), I, стр. 347, Теофанес, стр. 557
2. ↑ Державин, Н.С. Историја на Бугарија. Том І, с.213, цитат по Георги Радуле: Кой фалшифицира историята?
3. ↑ Първобългарски надписи, Веселин Бешевлиев, Софија, 1979, БАН

Преземено од "http://mk.wikipedia.org../../../%D0%BC/%D0%B0/%D0%BA/%D0%9C%D0%B0%D0%BA%D0%B5%D0%B4%D0%BE%D0%BD%D1%81%D0%BA%D0%B0_%D0%A1%D0%BB%D0%B0%D0%B2%D0%B8%D0%BD%D0%B8%D1%98%D0%B0_a3fa.html"

Категорија: Историја на Македонија

##### Views

- Статија
- Разговор
- Тековна верзија

##### Пребарај